آمریکا بیرلشمیش دؤولتلری یؤنتیمینین، ایران اینقیلاب محافظلری اوردوسونو "خاریجی ترور هؤرگوتو" اولاراق تانیماغا حاضیرلاشدیغی ادعا ائدیلدی.
وال ایستریت ژوورنالین آدینی آچیقلامایان آمریکالی یئتکلی‌لره دایاندیردیغی خبره گؤره، واشینگتن رهبرلیگی، ایران سلاح‌لی گوج‌لرینه باغلی اینقیلاب محافظلری اوردوسونو گلن هفته "خاریجی ترور هؤرگوتلری" لیسته‌سینه داخیل ائده‌بیلر.
مقاملار، قرارین آیلارلا داوام ائد‌ن دگرلندیرمه‌لرین نتیجه‌سی اولدوغو و بازار ارته‌سی اعلان ائدیله‌بیله‌جگینی دئدی.
اولوسال گوونلیک مشاویری جان بولتون و خاریجی ایشلر باخانی مایک پومپئونون، اینقیلاب محافظلری طرفین‌دن آوروپا و دیگر بؤلگه‌لرده ائدیلن تیجاری فعالیتلری انگللمه مقصدینی داشییان قرارین ان بؤیوک طرفدارلارین‌دان اولدوغونو سؤیله‌یه‌ن یئتکیلیلر، بونا قارشین پنتاگون و باش قرارگاه رئیسی ژنرال جوزف دانفوردون بؤلگه‌ده‌کی آمریکا بیرلشمیش دؤولتلری گوج‌لرینه قارشی تهدیدلره یول آچابیله‌جگی قایغیسی ایله قرارا ایستی باخمادیغینی بیلدیردی.
یئتکیلیلر، آمریکا بیرلشمیش دؤولتلری مرکزی استخبارات تشکیلاتین‌دان مقاملارین دا قرارین نتیجه‌لری قونوسون‌دا ترددودو اولدوغونو ایفاده ائتدی.
اسکی آمریکا بیرلشمیش دؤولتلری خاریجی ایشلر باخانلیغینین ترورلا مباریزه بیروسو مودورو جیسون بلازاکیس، قرارین بؤیوک تأثیرلری اولابیله‌جگی اووویاریسی ائتدی.
بلازاکیس، قرارین چیخماسی حالین‌دا آمریکا بیرلشمیش دؤولتلرینین ایلک دفعه باشقا بیر اؤلکه‌یه باغلی بیر قورومو ترور لیسته‌سینه آلمیش اولاجاغینا دقت چکدی.
ایران‌دا ۱۹۷۹داکی انقیلاب‌دان سونرا ایران اوردوسون‌دان آیری اولاراق اؤلکه‌ده‌کی یؤنتیم سیستمینی قوروماق مقصدیله خالق میلیس گوج‌لرین‌دن تشکیل ائدیله‌ن انقیلاب محافظلری اوردوسو، صاحب اولدوغو حربی گوجون یانی سیرا الین‌ده ساخلادیغی اقتصادی قوروملارلا دا ایران خاریجی سیاستینی، گلیر قایناقلارینی و ایستراتژیک خرجلری کنترل ائدیر.
ایرانین بالیستیک موشک کیمی استراتژیک پروگراملاری دا انقیلاب محافظلری طرفین‌دن آپایئریدیلیر.
واشینگتن رهبرلیگی، بو آنا قدر انقیلاب محافظلری ایله باغلانتی‌لی اونلارلا شخص و قورولوشو ترور لیسته‌سینه داخیل ائتمیش‌دی، اما اوردونون هامی‌سینی احاطه ائد‌ن بیر قرار قبول اولونمامیشدی.
